Document ID: /roh_data/filtered/fineweb-2-filterrobots_roh.jsonl.gz/31236

Cupitgola cun auto a Tavau
- Venderdi, 7.8.2015, 10:52
Datiers da Tavau en direcziun dal Pass dal Flüela hai dà in accident. Involvads sajan stads dus autos ed in auto da posta. Ina persuna saja vegnida blessada levamain. Quai communitgescha la polizia chantunala. Ord motivs anc betg enconuschents èn ils dus autos collidads.
Silsuenter è in dals autos cupitgà e collidà cun l'auto da posta che charrava en la medema direcziun. L' auto ch'è cupitgà ha in donn total. La via dal Flüela è stada serrada per circa in'ura.
RR novitads 09:00